Krivotvoritelji

Krivotvoritelji je austrijsko-njemački igrani film austrijskog režisera Stefana Ružowitzkog iz 2007. godine. Film je snimljen po istinitim događajima iz vremena Drugog svjetskog rata, a govori o najvećoj akciji krivotvorenja novca, organiziranog od strane nacionalsocijalističkog režima u Njemačkoj. Predpremijera filma bila je na filmskom festivalu u Berlinu 26. februara 2007. godine, a početak prikazivanja u kinima bio je 22. marta 2007. godine. Film je 2008. godine dobio nagradu Oskar u kategoriji za najbolji film na stranom jeziku, te je do sada jedini austrijski film sa nagradom Oskar.

 Radnja 
Glavni junak Salomon Sorowitsch, Židov, falsifikator dokumenata, živi u Berlinu 30-tih godina prošlog stoljeća. Baveći se kriminalom i krivotvorenjem dokumenata zarađuje za život. Ubrzo ga hapsi njemačka policija i sprovodi u koncentracioni logor Mauthausen, a nakon toga u logor Sachsenhausen. Tu upoznaje još nekoliko grafičara iz Sovjetskog Saveza, kao i stručnjaka za štamparsku tehnologiju. Službenik policije, Herzog sprovodeći akciju Bernhard, koja ima za zadatak krivotvorenjem britanskih funti i američkih dolara, oslabiti privredu Velike Britanije i SAD-a, okuplja u logoru sve logoraše, koji bi mogli učestvovati u toj akciji. Njih odvajaju u logoru, te pod relativno boljim uslovima, boljom hranom motiviraju za rad na krivotvorenju. Ali i prijetnjama smrću u slučaju neuspjeha, logoraše primoravaju na što kvalitetniji rad, sve dok ne uspiju krivotvoriti toliko novca, kojeg preko banaka u Švicarskoj puštaju u opticaj.

 Tema 
Scenario je napisan po historijskim događajima u saradnji sa preživjelim logorašem Adolfom Burgerom, kog igra u filmu August Diehl.

 Nagrade 
 2007: Filmski festival u Sankt Petersburgu : Nagrada publike
 2007: Njemačka filmska nagrada za Najbolju sporednu ulogu Devidu Striesowu
 2007: Semana Internacional de Cine de Valladolid: Najbolja glavna uloga Karlu Markovicsu
 2007: Internationales Filmfestival Gent: Velika nagrada žirija za najbolji film 
 2007: Middle East International Film Festival – Abu Dhabi:  Black Pearl za Karla Markovicsa u kategoriji najbolja glavna uloga 
 2008: Oskar: U kategoriji za najbolji strani film

 Vanjski linkovi 


Kategorija:Austrijski filmovi
Kategorija:Oscar za najbolji strani film
Kategorija:Filmovi iz 2007.
Kategorija:Filmovi na engleskom jeziku
Kategorija:Filmovi na njemačkom jeziku
Kategorija:Filmovi na ruskom jeziku
Kategorija:Njemački filmovi
Kategorija:Filmovi u režiji Stefana Ružowitzkog
Kategorija:Njemački dramski filmovi
Kategorija:Austrijski dramski filmovi
Kategorija:Filmovi s radnjom u Austriji